П Р О Т О К О Л   №  22
от заседание на комисия “Бюджет и финанси”,
проведено на  28 май 2014 г.

ПРИСЪСТВАЛИ НА ЗАСЕДАНИЕТО:     Михаил Кожарев - председател
Димитър Узунов 
Каролина Неделчева
Румен Георгиев
Камен Иванов

ОТСЪСТВАЛИ: няма

От администрацията на ВСС присъстваха: Маргарита Радкова – директор на дирекция „Финанси и бюджет” и Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – старши експерт – юрисконсулт в дирекция „Правна”.

1. ОТНОСНО: Промяна по бюджета на съдебната власт за 2014 г., на основание Постановление № 121 на Министерския съвет от 20.05.2014 г. за одобряване на допълнителни разходи по бюджета на съдебната власт за 2014 г. в размер на ..... за Софийски районен съд, предназначени за оборудване на сградата на бул. „Цар Борис ІІІ” № 54 с компютърна и звукозаписна техника, автоматизирани точки за достъп и комуникационно оборудване.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ИЗВЪРШВА промени по бюджета на съдебната власт за 2014 г. на основание чл. 109, ал. 5 и ал. 7 то Закона за публичните финанси, в изпълнение на Постановление № 121 на Министерския съвет от 20.05.2014 г., както следва:

І.  УВЕЛИЧАВА РАЗХОДИТЕ ОБЩО С:                                                   .....
в т.ч. по показател и подпоказател, както следва: 
Капиталови разходи                                                                                 .....
в т.ч. по органи на съдебната власт:
Съдилища на Република България                                                       .....

ІІ. УВЕЛИЧАВА БЮДЖЕТНИТЕ ВЗАИМООТНОШЕНИЯ С                    .......
в т.ч. по показател и подпоказател, както следва:
Трансфери между бюджета на бюджетна организация и ЦБ (нето)       ......

ІІІ.УВЕЛИЧАВА МАКСИМАЛНИЯТ РАЗМЕР НА АНГАЖИМЕНТИТЕ ЗА
РАЗХОДИ, КОИТО МОГАТ ДА БЪДАТ ПОЕТИ ПРЕЗ 2014 Г. С  	  .....

ІV. УВЕЛИЧАВА МАКСИМАЛНИЯТ РАЗМЕР НА НОВИТЕ ЗАДЪЛЖЕНИЯ ЗА
РАЗХОДИ, КОИТО МОГАТ ДА БЪДАТ НАТРУПАНИ ПРЕЗ 2014 Г. С   .....
	2. УВЕЛИЧАВА бюджета на Софийски районен съд за 2014 г. по § 52-00 „Придобиване на дълготрайни материални активи” с ..... на основание ПМС 121/20.05.2014 г., за одобряване на допълнителни разходи по бюджета на съдебната власт за 2014 г. за Софийски районен съд, предназначени за оборудване на сградата на бул. „Цар Борис ІІІ” № 54 с компютърна и звукозаписна техника, автоматизирани точки за достъп и комуникационно оборудване.

Корекции на бюджетните сметки на органи на съдебната власт за 2014 г.

2. ОТНОСНО: Искане от административния ръководител на Административен съд гр. Пловдив за корекции на бюджета на съда за 2014 г. 

Комисия „Бюджет и финанси”
Р Е Ш И :

Предлага на ВСС да приеме следното решение:
1.	ДАВА СЪГЛАСИЕ за извършване на корекция по бюджета за 2014 г. на ВСС и Административен съд гр. Пловдив по § 10-00 „Издръжка” с ...., както следва::
1.1. НАМАЛЯВА § 52-00 „Придобиване на ДМА” на Висш съдебен съвет с  ....
1.2. УВЕЛИЧАВА § 10-00 „Издръжка” на Административен съд гр. Пловдив с ..... за обезпечаване на неотложни текущи разходи за три месеца.  

3. ОТНОСНО: Искане от административния ръководител на Районен съд гр. Луковит за корекция на бюджета на съда за 2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за извършване на корекция по бюджета за 2014 г. на ВСС и Районен съд гр. Луковит по § 10-00 „Издръжка” със ....., както следва:
1.1.НАМАЛЯВА § 52-00 „Придобиване на ДМА” на Висш съдебен съвет с  .....
1.2. УВЕЛИЧАВА § 10-00 „Издръжка” на Районен съд гр. Луковит с ..... за обезпечаване на неотложни текущи разходи за три месеца.  

4. ОТНОСНО: Искане от административния ръководител на Районен съд гр. Кюстендил за отпускане на средства за изпълнение на предписания от ОЗ „Охрана” гр. Кюстендил към Министерство на правосъдието.

Комисия „Бюджет и финанси”
Р Е Ш И :

Предлага на ВСС да приеме следното решение:
НЕ ДАВА СЪГЛАСИЕ за увеличаване на бюджета на Районен съд гр. Кюстендил за 2014 г. по § 10-00 „Издръжка” за изпълнение на предписания от ОЗ „Охрана”, поради липса на средства.

      5. ОТНОСНО: Искане от административния ръководител на Окръжен съд гр. Добрич за корекция на бюджета на съда за 2014 г. по § 10-00 „Издръжка” с ..... с цел осигуряване на средства за възстановяване на извършени разходи за командироване на магистрати за участие в състава на конкурсни комисии по обявените конкурси за младши съдии.
Комисия „Бюджет и финанси”
Р Е Ш И :

Предлага на ВСС да приеме следното решение:
      УТВЪРЖДАВА извършването на корекция по бюджета на ВСС и Окръжен съд гр. Добрич за 2014 г., както следва:
1.1. НАМАЛЯВА § 10-00 „Издръжка” на Висш съдебен съвет с .....
1.2. УВЕЛИЧАВА § 10-00 „Издръжка” на Окръжен съд гр. Добрич с .... с цел осигуряване на средства за възстановяване на извършени разходи за командироване на магистрати за участие в състава на конкурсни комисии по обявените конкурси за младши съдии.

6. ОТНОСНО: Искане от административния ръководител на Окръжен съд гр. Русе за корекция на бюджета на съда за 2014 г. по § 10-00 „Издръжка” с цел осигуряване на средства за възстановяване на извършени разходи за командироване на магистрати за участие в състава на конкурсни комисии по обявените конкурси за младши съдии.

Комисия „Бюджет и финанси”
Р Е Ш И :

Предлага на ВСС да приеме следното решение:
УТВЪРЖДАВА извършването на корекция по бюджета на ВСС и Окръжен съд гр. Русе, както следва: 
1.1. НАМАЛЯВА § 10-00 „Издръжка” на Висш съдебен съвет с .....
1.2. УВЕЛИЧАВА § 10-00 „Издръжка” на Окръжен съд гр. Русе с ..... с цел осигуряване на средства за възстановяване на извършени разходи за командироване на магистрати за участие в състава на конкурсни комисии по обявените конкурси за младши съдии.

7. ОТНОСНО: Искане от административния ръководител на Административен съд гр. Стара Загора за отпускане на средства за доставка и монтаж на копирна машина и доставка на дистанционно управление на водоохлаждащ агрегат.
Комисия „Бюджет и финанси”
Р Е Ш И :

ВРЪЩА на инж. Шиклев искането за увеличаване на бюджета на Административен съд гр. Стара Загора, за набавяне на необходимите приложения към искането съгласно Решение по т. 30 от протокол № 19/08.05.2014 г. на комисия „Бюджет и финанси”, касаещо указания относно документите, с които трябва да бъдат окомплектовани исканията за закупуване на офис-оборудване, копирна техника и извършване на текущи ремонти.

8. ОТНОСНО: Искане от административния ръководител на Окръжен съд гр. Шумен за отпускане на средства за ремонт на фасада, обшивки, олуци и водосточни тръби.

Комисия „Бюджет и финанси”
Р Е Ш И :
	
1. ВРЪЩА на Председателя на Окръжен съд гр. Шумен искането за увеличаване на бюджета на съда за ремонт на фасада, обшивки, олуци и водосточни тръби за набавяне на необходимите приложения към искането съгласно решение по т. 30 от протокол № 19/08.05.2014 г. на комисия „Бюджет и финанси”, касаещи указания относно документите, с които трябва да бъдат окомплектовани исканията за закупуване на офис-оборудване, копирна техника и извършване на текущи ремонти. Новото предложение да бъде съобразено с преценката на величината на необходимия ремонт от посещението на експерт на място.
2. ПРЕДЛАГА на и.д. Главния секретар  да командирова инж. Шиклев за оглед на място, преценка на величината на необходимия ремонт, определяне на най-належащите ремонтни работи и изготвяне на доклад.

9. ОТНОСНО: Искане от административния ръководител на Районен съд гр. Дряново за увеличаване на бюджета на съда по § 10-00 „Издръжка” за авариен ремонт на покрив.

Комисия „Бюджет и финанси”
Р Е Ш И :

	1. ВРЪЩА на Председателя на Районен съд гр. Дряново искането за увеличаване на бюджета на съда за ремонт на покрив, за набавяне на необходимите приложения към искането съгласно решение по т. 30 от протокол № 19/08.05.2014 г. на комисия „Бюджет и финанси”, касаещи указания относно документите, с които трябва да бъдат окомплектовани исканията за закупуване на офис-оборудване, копирна техника и извършване на текущи ремонти. Новото предложение да бъде съобразено с преценката на величината на необходимия ремонт от посещението на експерт на място.
2. ПРЕДЛАГА на и.д. Главния секретар да командирова инж. Шиклев за оглед на място, преценка на величината на необходимия ремонт, определяне на най-належащите ремонтни работи и изготвяне на доклад.

10. ОТНОСНО: Искане от административния ръководител на Районен съд гр. Ивайловград за отпускане на средства за доставка и монтаж на климатик за кабинета на административния ръководител.

Комисия „Бюджет и финанси”
Р Е Ш И :

ВРЪЩА на инж. Шиклев искането за увеличаване на бюджета на Районен съд гр. Ивайловград, за набавяне на необходимите приложения към искането съгласно решение по т. 30 от протокол № 19/08.05.2014 г. на комисия „Бюджет и финанси”, касаещи указания относно документите, с които трябва да бъдат окомплектовани исканията за закупуване на офис-оборудване, копирна техника и извършване на текущи ремонти. 

11. ОТНОСНО: Искане от административния ръководител на Районен съд гр. Кърджали за корекция на бюджета на съда за 2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ОТЛАГА разглеждането на искането за увеличаване на бюджета на Районен съд гр. Кърджали  за 2014 г. по § 02-00 „Други възнаграждения и плащания на персонала” с .... за изплащане на възнаграждения на съдебни заседатели, поради липса на финансови средства и допълнителни източници на финансиране.
2. Искането може да бъде уважено след анализ на изпълнението на бюджета за шестмесечието или след одобряване от Министерски съвет на допълнителни разходи/трансфери по бюджета на съдебната власт за сметка на централния бюджет.
3. Искането да се внесе в комисия „Бюджет и финанси” незабавно след осигуряване на източник на финансиране. 

12. ОТНОСНО: Искане от административния ръководител на Административен съд гр. Хасково за корекция на бюджета за 2014 г.

Комисия „Бюджет и финанси”
Р Е Ш И :

ПРЕПОРЪЧВА искането за увеличаване на бюджета на Административен съд гр. Хасково за 2014 г. по § 10-00 „Издръжка” със ...., в т.ч. .... за очни прегледи, .... за осигуряване на средства за корекция на зрението на работещите за работа с видеодисплеи, .... по сключен договор със служба за трудова медицина, .... годишна такса за софтуерен продукт „Апис”, .... за възнаграждения на преводачи да бъде подновено след анализ на изпълнението на бюджета към шестмесечието на 2014 г. 

13. ОТНОСНО: Молба от .... – бивш съдия в Окръжен съд гр. Видин, с искане за изплащане на дължими обезщетения по КТ и ЗСВ.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за увеличение на бюджета на Окръжен съд гр. Видин за 2014 г. по § 02-00 „Други възнаграждения и плащания на персонала” с .... за изплащане на дължимите обезщетения на съдия Георги Попиванов по ЗСВ и КТ.
Средствата в размер на ... са за сметка на неразпределения резерв по § 02-00 „Други възнаграждения и плащания на персонала” по бюджета на съдебната власт за 2014 г.
Средствата в размер на ..... са за сметка на утвърдения бюджет за 2014 г. по § 02-00 „Други възнаграждения и плащания на персонала” на Висш съдебен съвет за 2014 г.

Вътрешно компенсирани промени

14. ОТНОСНО: Искания за вътрешно компенсирани промени на бюджета на органите на съдебната власт за 2014 г. по § 02-00 „Други възнаграждения и плащания на персонала”, § 10-00 „Издръжка” и § 19-00 „Платени данъци, такси и административни санкции”.
Комисия „Бюджет и финанси”
Р Е Ш И :

Предлага на ВСС да приеме следното решение:
В изпълнение на изискванията на чл. 51 от ПМС № 3 от 15.01.2014 г. за изпълнението на бюджета на Република България за 2014 г. и Указанията относно изпълнението на бюджета на съдебната власт за 2014 г. 
1. НАМАЛЯВА бюджета на органите на съдебната власт за 2014 г. по § 01-00 „Заплати” с ....., съгласно Приложение № 1. 
2. НАМАЛЯВА бюджета на органите на съдебната власт за 2014 г. по § 10-00 „Издръжка” със ...., съгласно Приложение № 1.
3. УВЕЛИЧАВА бюджета на органите на съдебната власт за 2014 г. по § 02-00 „Други възнаграждения и плащания на персонала” с ...., съгласно Приложение № 1.
4. УВЕЛИЧАВА бюджета на органите на съдебната власт за 2014 г. по § 19-00 „Платени данъци, такси и административни санкции” със ...., съгласно Приложение № 1.

			15. ОТНОСНО:  Доклад от Галина Карагьозова – член на ВСС и ръководител проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм относно определяне на представители за участие в работна визита в Холандския съвет на съдебната власт, която ще се проведе в периода 14 – 15 юли 2014 г., гр. Хага, Кралство Нидерландия.

Комисия „Бюджет и финанси”
Р Е Ш И :

Предлага на ВСС да приеме следното решение:
		ОПРЕДЕЛЯ за участие в работна визита в Холандския съвет на съдебната власт, която ще се проведе в периода 14 – 15 юли 2014 г., гр. Хага, Кралство Нидерландия двама представители от комисия „Бюджет и финанси” – Михаил Кожарев и Димитър Узунов.

16. ОТНОСНО: Писмо от Софийски апелативен съд, с молба за становище от финансова гледна точка, считано от коя дата следва да бъде приложено решението на ВСС по отношение на  относно определяне датата, от която следва да бъде приложено решението на ВСС по отношение на  г-н ....

Комисия „Бюджет и финанси”
Р Е Ш И :

Датата, от която следва да бъде приложено решението на ВСС от финансова гледна точка  по отношение на  г-н ....  е датата на вземане на решението.

17. ОТНОСНО: Заповед № ЛС-И-551/19.05.2014 г. на Министъра на правосъдието за определяне на допълнително месечно възнаграждение за придобит трудов стаж и професионален опит на държавните съдебни изпълнители и съдии по вписванията.  

Комисия „Бюджет и финанси”
Р Е Ш И :

Приема за сведение Заповед № ЛС-И-551/19.05.2014 г. на Министъра на правосъдието за определяне на допълнително месечно възнаграждение за придобит трудов стаж и професионален опит на държавните съдебни изпълнители и съдии по вписванията.  

18. ОТНОСНО:  Доклад от .... – главен експерт – юрисконсулт в дирекция „Правна” относно проучване на нормативната уредба и практиката, уреждаща въпроса за основен и текущ ремонт.

Комисия „Бюджет и финанси”
Р Е Ш И :

1. ВЪЗЛАГА на инж. Димитър Шиклев да се запознае с материалите по преписката и доклада.
2. ПРЕДЛАГА на и.д. Главния секретар да командирова инж. Шиклев за оглед на място, събиране на информация и преценка на вида на ремонта.

19. ОТНОСНО:  Молба от адвокат ..., повереник на ... относно решение по т. 45 на комисия „Бюджет и финанси” от 02.04.2014 г. 

Комисия „Бюджет и финанси”
Р Е Ш И :

ДА СЕ ИЗИСКА от молителя информация дали е влязло в сила решение № 3445 по административно дело № ..... по описа на ВАС.

20. ОТНОСНО: Извлечение от протокол № 22 от заседание на комисия „Международна дейност” от 14 май 2014 г. относно покана от председателя на Върховния съд и Генералния съвет на съдебната власт на Испания относно посещение за запознаване със съдебната система в Испания на делегация от Висшия съдебен съвет.

Комисия „Бюджет и финанси”
Р Е Ш И :

ОТЛАГА разглеждането за командироване на четиричленен състав за участие в посещение за запознаване със съдебната система, в периода 02.06.-04-06.2014 г., в Испания.

21. ОТНОСНО: Искане от Г.Каргьозова  за предоставяне копия от всички доклади на ръководителите на проекти, по които ВСС е бенефициент.

Комисия „Бюджет и финанси”
Р Е Ш И :

Приема за сведение искането.

22. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно възстановяване по набирателната сметка на Софийски районен съд на неправилно конфискуван депозит за вещо лице.

Комисия „Бюджет и финанси”
Р Е Ш И :

ДАВА СЪГЛАСИЕ Софийски районен съд да възстанови с код 90 по набирателната си сметка депозит за вещо лице в размер на .....

23. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно предложение от административния ръководител на Окръжен съд гр. Бургас до ВСС, за безвъзмездно предаване на лек автомобил марка „....” с рег. № ...., числящ се на Окръжен съд гр. Варна на Окръжен съд гр. Бургас.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ лек автомобил марка „...” с рег. № ..., числящ се на Окръжен съд гр. Варна да се предаде безвъзмездно на Окръжен съд гр. Бургас, съгласно чл. 11, ал. 5 от Правилника за прилагане на Закона за държавната собственост и във връзка с чл. 28, ал. 3, т. 2 от Закона за държавната собственост. 
2. ВЪЗЛАГА на административния ръководител на Окръжен съд гр. Варна да предприеме необходимите действия за прехвърляне и пререгистрация на служебния автомобил.

24. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно въвеждане на промени съгласно ДДС № 13/20.12.2013 г. и ДДС № 14/30.12.2013 г. на Министерство на финансите в Единната счетоводна политика на съдебната власт и тяхното прилагане в единния счетоводен продукт до края на 2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1.	ОДОБРЯВА проекта на указания до органите на съдебната власт във връзка с прилагане на ДДС № 14/30.12.2013.
2.	ДОПЪЛВА раздел VІ, раздел ХІІ и раздел ХV в Единната счетоводна политика на съдебната система, считано от 01.01.2014 г. /приета с решение на ВСС по протокол № 6/17.02.2011 г., доп. с решение на ВСС по протокол № 9/01.03.2012 г. доп. с решение на ВСС по протокол № 2/17.01.2013 г. доп. с решение на ВСС по протокол /№ 22/06.06.2013 г./.

25. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно искане от административния ръководител на Административен съд гр. Благоевград за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1.	ДАВА СЪГЛАСИЕ Административен съд гр. Благоевград да премине към обслужване по чл. 4, ал. 1 от Закона за ограничаване на плащанията в брой с 2 /два/ броя ПОС терминални устройства за обслужване на транзитната сметка и набирателната сметка.
2.	УКАЗВА на упълномощените лица да уведомят обслужващата банка на Административен съд гр. Благоевград, във връзка с искането им за монтиране на две ПОС терминални устройства, при спазване изискванията на т. 24 от ДДС № 02/08.03.2012 г.

26. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно направено предложение от Главния прокурор на Република България до Висшия съдебен съвет за определяне на обслужваща банка на „Бюрото по защита при главния прокурор”, без провеждане на процедура по установения ред.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ да се открият транзитна сметка и сметка за наличности в Българска народна банска с титуляр „Бюрото по защита при главния прокурор”, считано от 01.06.2014 г.
2. ВЪЗЛАГА на Елисавета Илиева – Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за разкриването на бюджетни сметки с титуляр „Бюрото по защита при главния прокурор” в Българска народна банка.

27. Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно постъпило искане от административния ръководител на Районен съд гр. Бургас във Висшия съдебен съвет за увеличаване на ПОС терминалните устройства с един брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Бургас да увеличи броя на ползваните ПОС терминални устройства с един брой, за обслужване на приходите от такси.
2. УКАЗВА на упълномощените лица да уведомят обслужващата банка на Районен съд гр. Бургас, във връзка с искането им за увеличаване на броя на ПОС терминалните устройства с един брой.

28. ОТНОСНО: Доклад от Мая Иванова Атанасова – главен експерт – юрисконсулт в  дирекция „Правна” относно необходимост от сключване на договор за обслужване по трудова медицина.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДА СЕ СКЛЮЧИ договор с „Актива 1” ООД за обслужване по трудова медицина, за срок от една година.
2. ВЪЗЛАГА на Соня Найденова – представляващ Висшия съдебен съвет изпълнението по т. 1.

29. ОТНОСНО: Молба от .... – бивш съдия в Окръжен съд гр. Велико Търново относно изплащане на полагащо се обезщетение за стаж в съдебната система, повече от 10 години, съгласно разпоредбата на ЗСВ.

Комисия „Бюджет и финанси”
Р Е Ш И :

ПРЕПРАЩА молбата от .... – бивш съдия в Окръжен съд гр. Велико Търново относно изплащане на полагащо се обезщетение за стаж в съдебната система, повече от 10 години, съгласно разпоредбата на ЗСВ на Окръжен съд гр.Велико Търново, по компетентност.

31, 32. ОТНОСНО: Извлечение от протокол № 19 от заседание на комисия „Професионална етика и превенция на корупцията” към ВСС,  проведено на 19.05.2014 г. относно разглеждане  на преписки, образувани по жалба от .... – главен специалист – счетоводител в Районен съд гр. Кнежа относно възникнал трудовоправен въпрос, касаещ изплащане на обезщетение по КТ

Комисия „Бюджет и финанси”
Р Е Ш И :

Да се изиска справка и становище от председателя на Районен съд гр. Кнежа по молбата на ... – „главен специалист – счетоводител” с вх. № 94-00-325/10.04.2014 г. във ВСС. 
Копие от съпроводителното писмо да се изпрати на молителката.

	33. ОТНОСНО: Писмо от Национален статистически институт относно предоставяне на информация за средна работна заплата в бюджетни организации и фондове, управлявани от държавата, за І-во тримесечие на 2014 година.

Комисия „Бюджет и финанси”
Р Е Ш И :

	Приема за сведение писмото от Национален статистически институт относно предоставяне на информация за средна работна заплата в бюджетни организации и фондове, управлявани от държавата, за І-во тримесечие на 2014 година.

ДОПЪЛНИТЕЛНИ ТОЧКИ: 

34. ОТНОСНО: Извлечение от Протокол № 23/21.05.2014 г. от заседанието на комисия „Международна дейност” на ВСС с искане за предоставяне на допълнителна информация от ръководителите на проекти, по които Висшият съдебен съвет е бенефициент.  

Комисия „Бюджет и финанси”
Р Е Ш И :

1. ПРЕДОСТАВЯ на комисия „Международна дейност” Обобщена справка за получените и изразходвани средства по ОПАК и Норвежкия финансов механизъм от Висш съдебен съвет в качеството му на бенефициент към 31.03.2014 г.
2. В допълнение към представения доклад от Михаил Кожарев – ръководител проект, за изпълнението към 31.03.2014 г. по проект „Въвеждане на модерни, надеждни и ефикасни процедури за планиране и изпълнение на бюджета на съдебната власт” по договор № С11-15-5/04.09.2012 г., който се осъществява с финансовата подкрепа на ОПАК, съфинансиран от Европейския съюз чрез Европейския социален фонд извън графика на проекта е дейност „Дейности за информация и публичност”, по която през м. април бе открита процедура за възлагане на обществена поръчка.

35. ОТНОСНО: Доклад от Дамян Бакалов – началник служба „Техническо обслужване” в АВСС за събиране на три оферти за абонаментно техническо обслужване на отопление, вентилация и климатизация” ОВК за нуждите на ВСС и неговата администрация.
Комисия „Бюджет и финанси”
Р Е Ш И :

	Предлага на ВСС да приеме следното решение:
	1. Да се сключи договор с „Димар Инженеринг” ЕООД за абонаментно техническо обслужване на следните видове инсталации и съоръжения: отопление, вентилация и климатизация /ОВК/ и автоматизация на ОВК в сградата на ВСС.
	2. Възлага на Соня Найденова – представляващ Висшия съдебен съвет изпълнението по т. 1.

36. ОТНОСНО: Доклад от Мария Кузманова – член на ВСС и ръководител на проект „Повишаване на компетентността на съдебните служители – статистици в органите на съдебната власт и на членовете на КПКИТС и КАОСНОСВ”, по Оперативна програма „Административен капацитет”, с рег. № С13-24-1/13.03.2014 г.

Комисия „Бюджет и финанси”
Р Е Ш И :

Приема за сведение Доклад от Мария Кузманова – член на ВСС и ръководител на проект „Повишаване на компетентността на съдебните служители – статистици в органите на съдебната власт и на членовете на КПКИТС и КАОСНОСВ”, по Оперативна програма „Административен капацитет”, с рег. № С13-24-1/13.03.2014 г.

38. ОТНОСНО: Корекция на бюджета на Прокуратурата на Република България за 2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за увеличение на бюджета на Прокуратурата на РБ за 2014 г.- по § 52-00 „Придобиване на ДМА” с ..... и § 10-00 „Издръжка” с .... за подновяване на част от оборудването в ПД „Изгрев”, гр. Бяла.
Средствата са за сметка на резерва за неотложни и непредвидени дейности по бюджета на съдебната власт за 2014 г.

40. ОТНОСНО: Доклад от Красимира Василева – началник отдел „ЮОДКВСС”, дирекция „Правна” АВСС за организиране и провеждане на процедура за възлагане на обществена поръчка по реда на чл. 14, ал. 1, т. 2 от ЗОП с предмет: „Доставка на дизелово гориво за отопление за органите на съдебната власт”

Комисия „Бюджет и финанси”
Р Е Ш И :

Предлага на ВСС да приеме следното решение:
УПЪЛНОМОЩАВА представляващия Висшия съдебен съвет да организира и проведе открита процедура за избор на изпълнител на обществена поръчка с предмет: „Доставка на дизелово гориво за отопление за органите на съдебната власт, по реда на чл. 14, ал. 1, т. 2 от Закона за обществените поръчки и да подпише договор с избрания изпълнител за срок от една година или да прекрати процедурата.

41. ОТНОСНО: Доклад от Красимира Василева – началник отдел „ЮОДКВСС”, дирекция „Правна”, АВСС за организиране и провеждане на процедура за възлагане на обществена поръчка по реда на чл. 14, ал. 1, т. 2 от ЗОП с предмет: „Осигуряване на обучения в рамките на годишния план за обучение на служителите от АВСС и обучения по кризисен ПИАР, съгл. План за действие на Комуникационната политика на ВСС, както и професионални обучения на вътрешните одитори на ВСС”. 

Комисия „Бюджет и финанси”
Р Е Ш И :

Предлага на ВСС да приеме следното решение:
УПЪЛНОМОЩАВА представляващия Висшия съдебен съвет да организира и проведе открита процедура за избор на изпълнител на обществена поръчка с предмет: „Осигуряване на обучения в рамките на годишния план за обучение на служителите от АВСС и обучения по кризисен ПИАР, съгл. План за действие на Комуникационната политика на ВСС, както и професионални обучения на вътрешните одитори на ВСС”, по реда на чл. 14, ал. 1, т.2 от Закона за обществените поръчки и да подпише договор с избрания изпълнител за срок от една година или да прекрати процедурата.

42. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно плащане по договор № 45-06-018/20.02.2014 г. между ВСС и ДЗЗД „Асесконсулт” с предмет: „Изготвяне на подробен анализ за оценка на нуждите от обучение на ВСС и администрацията му.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да се изплати .... с ДДС по договор № 45-06-018/20.02.2014 г. между ВСС и ДЗЗД „Асесконсулт” с предмет: „Изготвяне на подробен анализ за оценка на нуждите от обучение на ВСС и администрацията му”, който е сключен в изпълнение на проект „Повишаване на квалификацията на членовете на ВСС и служителите на администрацията на ВСС”, по договор за безвъзмездна помощ КБ 12-24-1/10.05.2013 г., по Оперативна програма „Административен капацитет (ОПАК), съфинансирана от ЕС чрез Европейския социален фонд. 
Сумата да се изплати със средства от МФ – ОПАК.

43. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно безвъзмездно предоставяне на „...” с рег. № ... за нуждите на друг орган на съдебната власт или на областна дирекция „Охрана – Бургас”, които са изявили желание с писмо № 1449/19.05.2014 г.

Комисия „Бюджет и финанси”
Р Е Ш И :

1. ВЪЗЛАГА на Елисавета Илиева – Н-к отдел „Счетоводство и методология”, той и Главен счетоводител на Висшия съдебен съвет да уведоми органите на съдебната власт за отпадналата необходимост от служебен автомобил „...” с рег. № ..., числящ се на Окръжен съд гр. Бургас.
2. Исканията да бъдат изпратени в седем дневен срок, от получаване на решението на комисия „Бюджет и финанси” на ВСС, към административния ръководител на Окръжен съд гр. Бургас.

44. ОТНОСНО: Доклад от Милка Итова – ръководител проект „Повишаване на квалификацията на членовете на ВСС и служителите на администрацията на ВСС” в изпълнение на договор КБ 12-24-1/10.05.2013г. за предоставяне на безвъзмездна финансова помощ по Оперативна програма „Административен капацитет”, финансирана от ЕС чрез Европейския социален фонд за възнаграждение за участие в работата на комисия за отваряне и разглеждане на постъпили оферти за участие в процедура по Закона за обществените поръчки
Комисия „Бюджет и финанси”
Р Е Ш И :

	ДАВА СЪГЛАСИЕ да се изплати възнаграждение за участие в комисията за разглеждане, оценяване и класиране на постъпилите оферти за възлагане на обществена поръчка с предмет „Организиране и провеждане на специализирани обучения и изпълнение на мерките за информация и публичност”, на двама външни експерти от бюджета на ВСС в размер общо на .....

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ